 Maafikiano hayo yalitiwa saini jana kati ya Meneja wa shirika hilo nchini, Milat Mekonen na Mkurugenzi wa Tamasha, Profesa Martin Mhando.Katika makubaliano hayo pia shirika hilo limetoa tiketi tano za daraja la kawaida kwa wageni mahususi wa ZIFF kama sehemu ya udhamini.Akizungumza wakati wa utiaji saini wa makubaliano hayo Mekonon alisema kwamba shirika hilo linatoa udhamini kwa lengo la kufanikisha sekta ya sinema katika bara la Afrika na pia kutangaza bidhaa zake.Tamasha la ZIFF ambalo ni kubwa katika nchi za Afrika Mashariki na Kati hukaribisha wageni takribani 200,000 huku 6,000 wakiwa ni watalii.